b"\n_START_ARTICLE_\nSuau (textura)\n_START_PARAGRAPH_\nTerme utilitzat per descriure la textura (molts cops superficial) d'un aliment i que est\xc3\xa0 relacionat amb les caracter\xc3\xadstiques geom\xc3\xa8triques referides a l'homogene\xc3\xaftat dels productes alimentaris, molts cops aplicables a sistemes que contenen m\xc3\xa9s d'una fase (p. ex. emulsions)._NEWLINE_El prerequisit per a la percepci\xc3\xb3 de les caracter\xc3\xadstiques de suavitat (smoothness en angl\xc3\xa8s) \xc3\xa9s la superf\xc3\xadcie de contacte entre l'aliment i els llavis, la llengua, el paladar i la cavitat bucal. Els llavis esdevenen part del contacte inicial, i la llengua representa la superf\xc3\xadcie m\xc3\xa9s gran de contacte dels aliments suaus.\n_START_SECTION_\nEquaci\xc3\xb3 del par\xc3\xa0metre: Suavitat\n_START_PARAGRAPH_\nKokini et al (1977) van proposar una equaci\xc3\xb3 per mesurar el patr\xc3\xb3 sensorial de suavitat (smoothness) d'un l\xc3\xadquid amb la reciprocitat de les forces de fricci\xc3\xb3 produ\xc3\xafdes a la llengua, on W \xc3\xa9s la c\xc3\xa0rrega/pes a la llengua i \xce\xbc \xc3\xa9s el coeficient de la fricci\xc3\xb3 mesurada:_NEWLINE_(\xe2\x80\x9cSuavitat\xe2\x80\x9d) \xe2\x88\x9d 1/\xce\xbc \xc2\xb7 W"